Marikana: NVG wil SAUK dagvaar oor beeldmateriaal | Maroela Media
Die koppie by Marikana. (Foto: Bongiwe Mchunu)
Henry Mamothame, woordvoerder van die Nasionale Vervolgingsgesag (NVG), het intussen gesê die saak teen die voormalige adjunk-polisiekommissaris in Noordwes, genl. Mzondase Mpembe en vyf ander polisiebeamptes, is tot Maandag uitgestel in die hooggeregshof in Noordwes.
Die ses persone staan tereg op aanklag van die moord van vyf persone tydens die gewelddadige staking. Sedert die persone se hofsaak op 13 Oktober 2020 begin het, het drie persone, insluitend 'n misdaadtoneelkenner van die polisie, 'n kringtelevisieoperateur van Lonmin-myne en 'n videograaf van die polisie, getuig oor foto's en video's van die gebeure.
Tydens kruisondervraging van die polisie se videograaf het die verdediging sy kommer uitgespreek oor beeldmateriaal wat tydens 'n SAUK-nuusbulletin op 14 Oktober 2020 vertoon is. Die verdediging wou weet of die staat oor enige ander beeldmateriaal beskik wat nog nie as bewyse ingedien is nie.
Die staat het egter gesê hy het alle bewyse ingedien wat hy van plan is om tydens die verhoor te gebruik. Dit het ook aan die lig gekom dat die staat tydens sy ondersoek die SAUK gedagvaar het om beeldmateriaal van die voorval te verskaf. Dit is egter nooit ingedien nie, omdat die openbare uitsaaier aanvoer die videoband is beskadig. Die hof het daarna die staat beveel om 'n afskrif van die dagvaarding aan die verdediging te oorhandig.
Ná die nuusbulletin op 14 Oktober het die staat weer begin om 'n dagvaarding uit te reik om die beeldmateriaal te oorhandig wat die openbare uitsaaier vroeër aangevoer het beskadig is.
"Gesprekke tussen die staat en die uitsaaier het begin om die indien van die beeldmateriaal te bespoedig, wat kan help om waardevolle bewyse te verskaf," het Mamothame bygevoeg. "Indien die beeldmateriaal nie teen Maandag, 19 Oktober 2020, beskikbaar is wanneer die hofsaak begin nie, sal die staat ander sleutelgetuies roep om te getuig totdat die beeldmateriaal beskikbaar is."
Wow is hulle regtig nog steeds besig met die saak
My mening nog steeds dat die Polisie uitverkoop was
Beide die ANC en die NVG word deur die ANC-regering beheer, so eintlik dagvaar die ANC nou die ANC. Iets maak nie sin nie.
Hoe lyk dit met die arrestasies van die ouens wat die sekuriteitswagte en polisie beamptes vermoor het vóór die polisie begin skiet het?
Hierdie saak kan al argeologies opgegrawe raak en nog steed is dit nog nie begrawe nie
Die beste video van daardue dag was Reuters se een waar jy kon sien hoe breek die myners deur die lemmetjiesdraad en besrorm die polisie met hulle wapens. Dke video het ek weer op YouTube gaan soek maar was intussen verwyder. Daardie lede van die SAPS het nie onnodiglik op die spul geskiet nie. Dit was of ek of jy.